Rapla Kesklinna Kool

Rapla Kesklinna Kool (2018. aastani Rapla Ühisgümnaasium) on üldhariduskool Raplas. Kooli ajalugu algab aastaga 1694, mil esimest korda märgitakse ürikutes kooli olemasolu Raplas. Kirikuvisitatsiooni protokollis on märgitud, et Rapla kihelkonda, arvatavasti Uuskülla, on ehitatud koolimaja, kus enda kulul pidas pastor koolmeistrit. Kooli tegevuse katkestas Põhjasõda. 1821. aastal on ürikutes mainitud, et Raplas tegutseb koolmeister Raega Pearn, kes õpetas rändõpetajana siinkandis 1832. aastani. 1868. aastal asutati Raplas vallakool, mille esimene juhataja oli M. Schwalbach.. Õpilasi oli koolis sel ajal 18–25. 1880. aastal oli koolmeistriks Villem Grossberg ning õpilasi oli kokku 53. 1914. aastal moodustati senise kooli kõrvale Rapla Riigialgkool. 1918. aastal need kaks kooli liideti ning juhatajaks sai Anton Künnapuu. 1926. aasta aprillis otsustati hakata ehitama praegust algklasside maja. Juba sügisel kolis osa klasse pooleliolevasse hoonesse sisse. J. Saksberg-Raudmäe (1923–1939) juhatatavas koolis oli umbes 100 õpilast. 1935. aastal loodi Raplas endise Paldiski Ühisreaalgümnaasiumi baasil Harjumaa Progümnaasium, kuhu võeti vastu konkursiga pärast 4. klassi lõpetamist. Kokku tuli lõpetamiseni käia koolis 5 aastat. Uus kool sai nimeks Rapla Progümnaasium. 1940. aastal sai Rapla endale täieliku keskkooli ning samal aasta kevadel valmis kooli vana osa, mis oli mõeldud 100 õpilasele. Esimesed lõputunnistused anti 7 lõpetajale 1942. aasta kevadel. Kooli kasvades avati Raplas 1988. aastal ka teinegi kool, Rapla 2. Keskkool (Rapla Vesiroosi Kool). Aastal 1995 nimetati senine Rapla 1. Keskkool ümber Rapla Ühisgümnaasiumiks. Aastast 2018 on kooli nimi Rapla Kesklinna Kool ning see jätkab tegevust põhikoolina. Rapla Ühisgümnaasiumi ja Rapla Vesiroosi Gümnaasiumi seniste gümnaasiumiosade asemel avati samal aastal Rapla Gümnaasium. 1935–1940 Herbert Ranna 1941–1944 Paul Vaarask 1944–1953 Kamilla Padrik 1953–1960 Hermilde Lokk 1960–1972 Evald Laprik 1972–1973 Karl Õunapuu 1973–1986 Hans Makus 1986–2000 Rein Laanisto 2000–2001 Jaanus Soo 2001 Tiiu Raav (direktori KT) 2001–2004 Kaider Vardja 2004–2011 Aivar Pihelgas 2011–2018 Imbi Kalberg 2018–2024 Tõnis Blank 2024- Ain Mihkelson 1958 – ilmus kooli almanahh "Oma sulega" esimene number. 1962 – ehitati internaat ja söökla. 1966 – sügiseks valmis vanale osale juurdeehitis. 1968 – valmis staadion. 1968 – kevadest korraldatakse iga-aastast korvpalliturniiri. 1968 – alustasid tööd inglise keele süvaõppega klassid 1973 – valmis võimla. 1985 – sai valmis uus garderoob 1988 – kuna õpilaste arv oli kasvanud liialt suureks (umbes 1600), alustas 1. septembrist tööd Rapla II Keskkool (praegune Rapla Vesiroosi Gümnaasium) 1995 – Rapla I Keskkooli nimetati ümber Rapla Ühisgümnaasiumiks. 1997 – valmisid uued ruumid poiste tööõpetuseks. 1997 – valmis renoveeritud algklasside maja. 2002 – sügisel valmis renoveeritud kooli aula. 2004 – jaanuaris avati uus võimla koos juurdeehitisega. 2005 – jaanuaris valmis kooli juurdeehitis. 2006 – kevadel alustati hoone vana osa renoveerimist. Mul on tahtejõudu palju, lähen läbi tulest, veest. Seisan kindlasti kui kalju oma kooli au eest. Selle maja lapsed teavad, mis on hariduse hind. Seda ikka kalliks peavad, kuni elus tuksub rind. Meie kunagi ei kurda, kui on raskused teel ees. Neid meil aitab maha murda kindel tahe, julge meel. Palju muret, vaeva näevad meie isad-emad nüüd. Vara juuksed halliks läevad, ei nad meile mõista süüd. Minu meelt ja kindlat tahet ükski võim ei sureta. Tunnen hea ja halva vahet, võite olla mureta. Vanemate muret, vaeva ikka hindama ma pean, muidu oma eluvaeva hoopis karile ma vean. See loodud progümnaasiumi õpilaste poolt, kuid ei ole teada, kes need olid. Lauldud aastail 1936–1940. Taas võeti koolihümniks 1988. aastal.[viide?] Üles kirjutatud tolleaegsete õpilaste Asta Vahur-Veiseriku ja Endel Vahuri mälu järgi Tallinnas, 29. septembril 1988. ""RÜG arengukava 2010–2013"" (PDF). 2010-2013-RYG-arengukava.pdf. Vaadatud 17.06.2012.[alaline kõdulink] ""Statistilised ankeedid rahvakoolide olukorra, õpilaste ja õpetajate kohta. Harjumaa. Kuusalu, Madise, Nissi, Rapla ja Risti kihelkond. 20.03.1880"". EAA.854.1.1934. Vaadatud 17.06.2012. Saaga EAA.1020.1.9a:7 – Rapla vallavalitsuse protokoll 1867-1876 Õppeasutuse üldandmed: Rapla Kesklinna Kool. EHIS, vaadatud 20.11.2019. Kooli koduleht